29.9.2023
SK
Úradný vestník Európskej únie
C 344/99
Na obr.
11 je znázornená trajektória digitálneho desaťročia a základná trajektória pre podiel podnikov, ktoré používajú sofistikované alebo sprostredkované cloudové služby.
Odhadovaná hodnota v roku 2030 pri vývoji za nezmenených okolností je o približne 10 percentuálnych bodov nižšia, ako je cieľová hodnota na rok 2030, ak sa neuskutočnia žiadne dodatočné investície (v rámci základnej trajektórie je prognóza na rok 2030 na úrovni 66 %).
Obrázok 11 Podiel podnikov v EÚ, ktoré používajú cloudové služby.
Historické údaje, trajektória digitálneho desaťročia (DD) a základná trajektória do roku 2030 (25)
Veľké dáta: Aj tu sa uplatňuje odôvodnenie prijímania technológií opísané krivkou v tvare písmena S.
Očakáva sa, že zavádzanie analýzy veľkých dát bude na začiatku pomalé, po určitom čase sa zrýchli a opäť spomalí v konečnej fáze zavádzania, na čom budú mať podiel najmä malé podniky, ktoré môžu mať menšiu motiváciu prijímať technológie veľkých dát.
Bod nasýtenia trhu je aj v tomto prípade stanovený na úrovni 80 %, nad cieľovou hodnotou 75 %, aby sa umožnilo ďalšie zvyšovanie po dosiahnutí cieľa.
Parameter rýchlosti šírenia je nastavený tak, aby sa cieľ 75 % v rámci trajektórie digitálneho desaťročia dosiahol do roku 2030. Na obr.
12 je znázornená trajektória digitálneho desaťročia a základná trajektória pre podiel podnikov, ktoré používajú analýzu veľkých dát.
Odhadovaná hodnota v roku 2030 pri vývoji za nezmenených okolností je oveľa nižšia, ako je cieľová hodnota na rok 2030 (v rámci základnej trajektórie je prognóza na rok 2030 na úrovni 34 %).
(25) Ukazovateľ Eurostatu „Podniky, ktoré si kupujú aspoň jednu z týchto služieb cloud computingu (CC)“: hosting databázy podniku, softvérové aplikácie pre účtovníctvo, softvér na správu vzťahov so zákazníkmi, výpočtová kapacita (kód E_CC_GE_ME) sa používa za roky 2014 až 2020.
K zlomu v časovom rade došlo v roku 2021, keď sa používal ukazovateľ „Podniky, ktoré si kupujú sofistikované alebo sprostredkované služby cloud computingu“.
Tento ukazovateľ zahŕňa rozličné služby cloud computingu: účtovný softvér (CC_PFACC); softvér ERP (CC_PERP); softvér CRM (CC_PCRM); bezpečnostný softvér (CC_PSEC); hosting databázy (CC_PDB) a hostiteľské prostredie pre vývoj aplikácií (CC_PDEV).